LT
C 481/8
Europos Sąjungos oficialusis leidinys
2022 12 19
KITI AKTAI
EUROPOS KOMISIJA Paraiškos įregistruoti pavadinimą paskelbimas pagal Europos Parlamento ir Tarybos reglamento (ES) Nr.
1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą (2022/C 481/05)
Šiuo paskelbimu suteikiama teisė pateikti prieštaravimą paraiškai pagal Europos Parlamento ir Tarybos reglamento (ES) Nr.
1151/2012 51 straipsnį (1) per tris mėnesius nuo šio paskelbimo dienos.
BENDRASIS DOKUMENTAS
„Rökt Vättersik“ ES Nr.: PDO-SE-02591 – 7.11.2019 SKVN (x) SGN ( ) 1.
[SKVN arba SGN] pavadinimas (-ai) „Rökt Vättersik“
2.
Valstybė narė arba trečioji šalis Švedija
3.
Žemės ūkio produkto arba maisto produkto aprašymas
3.1.
Produkto rūšis 1.7 klasė.
Šviežios žuvys, moliuskai, vėžiagyviai ir jų produktai
3.2.
Produkto, kurio pavadinimas nurodytas 1 punkte, aprašymas SKVN „Rökt Vättersik“ žymimas produktas – Veterno ežero sykas (Coregonus ssp.), kuris yra išrūkytas rūkykloje.
SKVN „Rökt Vättersik“ žymimas sykas parduodamas nesupakuotas arba, siekiant ilgesnio galiojimo laiko, supakuotas vakuume.
Jam būdingos šios savybės: Dydis: paprastai 0,3–0,6 kg, bet galimi ir didesni egzemplioriai.
Riebumas: 0,5–2,5 proc.
Riebalų kiekis skiriasi priklausomai nuo sugavimo vietos.
Išorės spalva: nuo tamsios nugos spalvos su violetiniu atspalviu (nugara) ir tamsios kavos su pienu spalvos su žalvariniu atspalviu (pilvas) iki šviesaus žalvarinio blizgesio.
(1) OL L 343, 2012 12 14, p. 1.